השבוע פוקד את ישראל לגל חום כבד, המלווה בטמפרטורות גבוהות ובסכנות רבות כגון התייבשות, מכת חום, תשישות, עילפון ועוד . מגן דוד אדום נערך למזג האוויר השרבי, פרסם הנחיות, המלצות ואזהרות, על מנת לעבור על גל החום בבטחה.
מנכ"ל מד"א, אלי בין: "גלו שכנות טובה לאוכלוסייה בסיכון ונקטו באמצעי זהירות למניעת שכחת ילדים במכונית".
החום הכבד, אשר מגיע לשיאו השבוע, עלול להיות מסוכן ולגרום לנזקים רבים - בעיקר לאוכלוסיות בסיכון, לקשישים וכן לילדים הנמצאים בסכנת מוות, בעת שכחה במכונית. רק בשבוע האחרון 2 ילדים מתו, לאחר שנשכחו ברכבים נעולים.
לא להשאיר ילדים קטנים בקרבת מים ללא השגחת מבוגר.
זאת בנוסף לציות לכללי הריחוק של הקורונה - שמירת מרחק חברתי, שימוש במסכה ואיסור התקהלות.
מכות חום גורמות למוות !
מנכ"ל מד"א, אלי בין בקש להזכיר לציבור את כללי הזהירות: "בשיאו של הקיץ, כשגל חום כבד בדרכו אלינו, אנו מבקשים מהציבור להישמע להנחיות ולנקוט ביתר זהירות - על מנת לסיים את הקיץ בשלום וללא נפגעים נוספים. אנו מבקשים לגלות שכנות טובה, לגלות אחריות ולדפוק פעם ביום בדלת של שכנים הנמצאים באוכלוסיית סיכון. כמו כן, יש להפעיל כל אמצעי הניתן, על מנת שלא להשאיר ילד ברכב לבדו. בנוסף, יש כמובן לנהוג עפ"י הנחיות הקורונה ולשמור על זהירות, על מנת לסיים את עונת הקיץ בשלום".